CELEX: 62014TN0515
Language: et
Date: 2014-07-09 00:00:00
Title: Kohtuasi T-515/14 P: Christodoulos Alexandrou 9. juulil 2014 esitatud apellatsioonkaebus Avaliku Teenistuse Kohtu otsuse peale kohtuasjas F-34/13: Alexandrou versus komisjon

1.9.2014   
            
            
               ET
            
            
               Euroopa Liidu Teataja
            
            
               C 292/56
            
         Christodoulos Alexandrou 9. juulil 2014 esitatud apellatsioonkaebus Avaliku Teenistuse Kohtu otsuse peale kohtuasjas F-34/13: Alexandrou versus komisjon
   (Kohtuasi T-515/14 P)
   2014/C 292/69
   Kohtumenetluse keel: prantsuse
   
      Pooled
   
   
      Apellant: Christodoulos Alexandrou (Luxembourg, Luksemburg) (esindaja: advokaat R. Duta)
   
      Teine menetluspool: Euroopa Komisjon
   
      Nõuded
   
   Apellant palub Üldkohtul:
   
               —
            
            
               tunnistada käesolev apellatsioonkaebus vormiliselt vastuvõetavaks ja sisuliselt põhjendatuks;
            
         
               —
            
            
               seega, muuta vaidlustatud kohtuotsust väljatoodud põhjustel või siis see neil põhjustel tühistada;
            
         
               —
            
            
               niivõrd, kuivõrd see on vajalik, saata kohtuasi uueks arutamiseks tagasi Euroopa Avaliku Teenistuse Kohtusse;
            
         
               —
            
            
               mõista teiselt menetluspoolelt välja mõlema kohtuastme kohtukulud.
            
         
      Väited ja peamised argumendid
   
   Apellatsioonkaebuse põhjenduseks esitab apellant kolm väidet.
   
               1.
            
            
               Esimene väide, et vaidlustatud otsus ei olnud piisavalt põhjendatud, eeskätt seoses komisjoni keeldumisega rahuldada apellandi taotlust tutvuda seitsme küsimusega, millele vastamine tal väidetavalt ebaõnnestus.
            
         
               2.
            
            
               Teine väide, et rikuti õigust tõhusale õiguskaitsevahendile, kuna nõutud küsimusi enda kätte saamata ei ole apellandil võimalik kasutada oma kandidatuuri kõrvalejätmise vastu tõhusat õiguskaitsevahendit.
            
         
               3.
            
            
               Kolmas väide, et Avaliku Teenistuse Kohus jättis kasutamata Avaliku Teenistuse Kohtu kodukorra artikli 44 lõike 2.